РЕГЛАМЕНТ ЗА ИЗПЪЛНЕНИЕ (ЕС) 2019/2093 НА КОМИСИЯТА

от 29 ноември 2019 година

за изменение на Регламент (ЕО) № 333/2007 по отношение на анализа на 3-монохлоропропан-1,2-диолови (3-MCPD) естери на мастни киселини, глицидилови естери на мастни киселини, перхлорат и акриламид

(текст от значение за ЕИП)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 34, параграф 6 от него,

като има предвид, че:

(1) С Регламент (ЕО) № 333/2007 на Комисията (2) се установяват методите за вземане на проби и за анализ, които следва да бъдат използвани за целите на официалния контрол на количествата на някои замърсители в храните.

(2) Максимално допустимите количества за 3-монохлоропропан-1,2-диоловите (3-MCPD) естери на мастни киселини, глицидиловите естери на мастни киселини и перхлорат в храните са установени с Регламент (ЕО) № 1881/2006 на Комисията (3). С Регламент (ЕС) 2017/2158 на Комисията (4) се установяват мерки за смекчаване на последиците и референтни нива за намаляване на наличието на акриламид в определени категориии хранителни продукти.

(3) С Регламент (ЕО) № 333/2007 се установяват специфични критерии за оценка, на които трябва да отговарят валидираните методи за анализ на замърсителите в храните, прилагани от компетентните европейски лаборатории. Поради това е целесъобразно в Регламент (ЕО) № 333/2007 да се определят специфичните критерии за оценка, на които трябва да отговаря методът за анализ за целите на контрола на максималното съдържание на 3-MCPD естери на мастни киселини, глицидилови естери на мастни киселини, перхлорат и акриламид в храните.

(4) Референтните лаборатории на Европейския съюз в областта на замърсителите във фуражите и храните изготвиха документ с насоки във връзка с приблизителното изчисляване на границата на откриване (LOD) и границата на количествено определяне (LOQ) при измерванията в областта на замърсителите във фуражите и храните (5). Поради това е целесъобразно да се адаптират съдържащите се в Регламент (ЕО) № 333/2007 определения, свързани с границата на откриване и границата на количествено определяне.

(5) Поради това Регламент (ЕО) № 333/2007 следва да бъде съответно изменен.

(6) Регламент (ЕС) 2017/625 се прилага, считано от 14 декември 2019 г. Съответно настоящият регламент следва да започне да се прилага от същата дата.

(7) Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩИЯ РЕГЛАМЕНТ:

Член 1 Регламент (ЕО) № 333/2007 се изменя, както следва: 1) В член 1 параграф 1 се заменя със следното: „1. Вземането на проби и анализът за целите на контрола върху съдържанието на олово, кадмий, живак, неорганичен калай, неорганичен арсен, 3-монохлоропропан-1,2-диол (3-MCPD), 3-MCPD естери на мастни киселини, глицидилови естери на мастни киселини, полициклични ароматни въглеводороди („ПАВ“) и перхлорат, изброени в раздели 3, 4, 6 и 9 от приложението към Регламент (ЕО) № 1881/2006, и за целите на контрола върху съдържанието на акриламид в съответствие с Регламент (ЕС) 2017/2158 на Комисията (*1) се извършват в съответствие с приложението към настоящия регламент. (*1) Регламент (ЕС) 2017/2158 на Комисията от 20 ноември 2017 г. за установяване на мерки за смекчаване на последиците и референтни нива за намаляване на наличието на акриламид в хранителните продукти (ОВ L 304, 21.11.2017 г., стр. 24).“" 2) Приложението се изменя в съответствие с приложението към настоящия регламент.

Член 2 Настоящият регламент влиза в сила на двадесетия ден след деня на публикуването му в Официален вестник на Европейския съюз. Той се прилага от 14 декември 2019 г.

Настоящият регламент е задължителен в своята цялост и се прилага пряко във всички държави членки. Съставено в Брюксел на 29 ноември 2019 година. За Комисията Председател Jean-Claude JUNCKER

(1) ОВ L 95, 7.4.2017 г., стр. 1.

(2) Регламент (ЕО) № 333/2007 на Комисията от 28 март 2007 г. за установяване на методите за вземане на проби и за анализ за целите на контрола на количествата на микроелементите и замърсителите при преработката в храни (ОВ L 88, 29.3.2007 г., стр. 29).

(3) Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).

(4) Регламент (ЕС) 2017/2158 на Комисията от 20 ноември 2017 г. за установяване на мерки за смекчаване на последиците и референтни нива за намаляване на наличието на акриламид в хранителните продукти (ОВ L 304, 21.11.2017 г., стр. 24).

(5) Guidance Document on the Estimation of LOD and LOQ for Measurements in the

Field of Contaminants in Feed and Food [Документ с насоки във връзка с LOD

и LOQ при измерванията в областта на замърсителите във фуражите и храните],

JRC Technical Reports EUR 28099 EU (2016 г.). Достъпен на адрес: http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf